open-index/open-wikipedia-markdown huggingface dataset:
הוועד להגנת היהודים בבלגיה

**הוועד להגנת היהודים בבלגיה** (בצרפתית: **Comité de Défence des Juifs**), ובשמו המקוצר **הס.ד.ג'י**, היה ארגון יהודי מחתרתי, שמילא תפקיד מרכזי בהצלת יהדות בלגיה בתקופת השואה.

## הרקע להקמת הוועד
הוועד נוסד בקיץ 1942 והיה קשור לתנועת ההתנגדות הבלגית החזית העצמאית Front de l'Indépendance. הוועד הוכר גם על ידי הממשלה הבלגית וגם על ידי הארגונים היהודיים הגדולים שבעולם החופשי.

בין שמונת מייסדיו היו שבעה יהודים ובלגי אחד, קתולי שמאלי, שלאחר מכן נספה באחד המחנות. אחד המייסדים, ששכנע את החזית העצמאית בחשיבות הקמת הארגון, היה גרט הרץ יושפה Hertz Jospa. מייסד נוסף, אבוש ורבר Werber, היה מנהיג פועלי ציון שמאל ששכנע את חבריו הקומוניסטים הבלגים מראשי ה-F.I. להקים ועד כזה. בנוסף היה כתב ועורך של עיתונים רבים וביניהם העיתון המחתרתי של הוועד, Le Flambeau, שהופץ בבלגיה בקרה היהודים המסתתרים בין השנים 1941 - 1944. בעזרת כושר השכנוע שלו צירף לוועד כמה ציונים כלליים, ביניהם: איש עסקים הולנדי, בנז'מין-בנו ניקרק Nykerk, שהתמנה לגזבר הוועד עד אשר נעצר, רובר מנדלבאום Mandelbaum, אדוארד רוטקל Rotkel, אג'ן הלנדאל Hellendeal, דוד פרלמן שהיה אזרח בלגי בעל תעודת חסות שהיה מוגן מפני גירוש לפחות עד 1943 בזכות חברותו באיגוד יהודי בלגיה. היה נדבן שהעמיד לרשות הוועד את הונו האישי כדי להשיג הלוואות נוספות. ורבר ופרלמן היו היחידים מבין חברי הוועד להגנת היהודים בבריסל שהצליחו לחמוק ממעצר בכל שנות המלחמה, ובזכות זה הקנו למוסד יציבות והמשכיות עד השחרור.

השתתפו בו יהודים מזרמים שונים, ציונים וקומוניסטים, וכן לא יהודים. אחת מהפעילות הלא יהודיות הבולטות בוועד הייתה אנדרה גלן, שתפקידה העיקרי היה לקחת את הילדים היהודים ממשפחתם וללוות אותם למקום המחבוא.

## פעילות בתקופת השואה
הוועד היה פעיל בעזרה ליהודים מבוגרים וילדים. הוועד ארגן מקומות מסתור ליהודים ודאג לאותם ילדים שנותרו לבדם בעקבות שילוח הוריהם למזרח בראשותה של איבון יושפה, אשתו של גרט ושל שפרה ורבר, מייצגת "עזרה הדדית". בנוסף, הוועד דאג לאספקת תלושי מזון ולחלוקת מזון וביגוד, סיפק מענק חודשי לנזקקים ולמסתתרים. הוועד ניהל גם עיתונות ותעמולה וכן פעילות כלכלית ומדור להכנת מסמכים מזויפים. בין מדוריו השונים התקיים שיתוף פעולה. הוועד סייע גם ללא יהודים בהשגת תעודות מזויפות תמורת תשלום, שעזר למימון תקציב חלקי של הוועד. מצב זה היה קיים באזור שרלרואה, ולא בבלגיה כולה.

הוועד השתתף בפעולת חבלה ברכבת הקומרוי מס' 20 בלילה שבין 19 ל-20 באפריל 1943. בזכות פעולה זו הצליחו להימלט משילוח למזרח מעל 200 יהודים. סך הכל הצליח הוועד להציל 3,000 עד 4,000 ילדים יהודים ומעל 10,000 מבוגרים. במרבית המקרים היוזמה להצלת היהודים הייתה מצד חברי הוועד היהודיים, אך היו גם חברי ועד לא יהודים שיזמו פעולות, בעיקר שני הכמרים: האב אנדריי בנמור והאב הנרי רינדר שנקרא בשם ברונו לובין, אשר לפני המלחמה הצהיר שהוא אנטישמי אך חלה בו מהפכה מחשבתית עת ראה את הטלאי הצהוב. האב ברונו הצליח לגייס עזרה ממוסדות בנקאיים, סוציאליים ותרבותיים בהסתרת יהודים רבים, כמו בית ספר לעיוורים שסייע למספר לא קטן של צעירים להסתתר בו למרות שלא היו כלל עיוורים.

חברים רבים שלקחו חלק בארגון זה נתפסו ונאסרו על ידי הגרמנים. גרט (הרץ) יושפה מייסד הוועד, נעצר על ידי הגסטפו ונשלח לבוכנוואלד במרץ 1944 ושוחרר במאי 1945.

## הערות שוליים

קטגוריה:שואת יהודי בלגיה
קטגוריה:מחתרות במלחמת העולם השנייה
שפות מאנדה

**שפות מאנדה** הן משפחת שפות גדולה, של שפות המדוברות במספר מדינות במערב אפריקה על ידי עמי מאנדה וכוללות את השפות מנינקה, מנדינקה, סונינקה, בממבר, קפל, דיולה, בוזו, מנדה, סוזו וואי. יש במשפחת שפות זו בין 60 ל-75 שפות, המדוברות על ידי 30 עד 40 מיליון איש, בעיקר בבורקינה פאסו, מאלי, סנגל, גמביה, גינאה, גינאה ביסאו, סיירה לאון, ליבריה וחוף השנהב. באופן מסורתי, שפות המאנדה נחשבו לסניף שונה של משפחת ניג'ר-קונגו, שגם שפות בנטו שייכות אליה, אולם סיווג זה הוא שנוי במחלוקת.

## מקור שפות מאנדה
לפי הבלשן ולנטין וידרין, המולדת של שפות מאנדה היא במחצית השנייה של האלף הרביעי לפני הספירה הייתה בדרום סהרה, אי שם לצפון 16° או אפילו 18° של קו הרוחב הצפוני ובין 3° ל־12° אורך מערבי."

## היסטוריה
ההכרה בקבוצת השפות כמשפחת שפות נעשתה לראשונה בשנת 1854 על ידי זיגיסמונד וילהלם קואל, במחקר השפתי המקיף שלו – . הוא הזכיר 13 שפות שלדעתו השתייכו למשפחה הסודאנית הצפון מערבית. בשנת 1901 הבחין מוריס דלפוס בין שתי קבוצות במשפחה זו. "מנדטאן" קבוצה צפונית, "מנד-פו" קבוצה דרומית. ההבחנה נעשתה בעיקרון רק מכיוון שהשפות בצפון משתמשות בצירוף tan, בעוד השפות הדרומיות משתמשות בצירוף fu. בשנת 1924, ציין הבלשן לואי טוקסייה ציין כי ההבחנה אינה מבוססת ויש לפחות תת-קבוצה שלישית שכינה "מנד-בו". רק ב-1950 תמך אנדרה פרוסט בגישה זו.

בשנת 1958 פרסם וולמרס מאמר בשם "שפות המאנדה", שם חילק את השפות לשלוש קבוצות משנה: צפון-מערב, דרום ומזרח. מסקנתו התבססה על מחקר לקסיקו-סטטיסטי. ג'וזף גרינברג עקב אחר ההבחנה הזו בשפות אפריקה (1963). Long (1971) ו-Gérard Galtier (1980) עוקבים אחר ההבחנה לשלוש קבוצות אך עם הבדלים בולטים.

ההיסטוריון הבלשני Dimmendaal, Gerrit סבור כי שפות המאנדה שייכות למשפחת שפות עצמאית (Dimmendaal 2011).

## סיווג
מנדה אינו חולקת את המורפולוגיה המאפיינת את מרבית משפחת ניג'ר-קונגו, כמו דמיון במערכת שמות העצם.

## מאפיינים
בשפות מנדה לא קיימת מערכת של שמות עצם או סיומות מילוליות של לשון מדבק שבהן שפות הבנטו כל כך מפורסמות, ובניגוד לכך יש בהן פועל עומד. השפות הן טוניות, עם חשיבות בסדר המילים במשפט: נושא - פועל עזר - מושא - פועל - תואר הפועל. בהיעדר סיומות או תחיליות, נעשה שימוש רב במילות יחס ובכינויי רמז.

## קישורים חיצוניים
* 

## הערות שוליים

מאנדה
מאנדה
קטגוריה:שפות טונאליות
אדיר נעמן

**אדיר בניהו נעמן** (נולד בי"ד בתשרי ה'תשמ"ה, 10 באוקטובר 1984) הוא ראש המועצה האזורית שפיר.

נעמן מכהן גם כסגן ומ"מ יו"ר איגוד ערים לאיכות הסביבה - נפת אשקלון, יו"ר רשות נחל וניקוז שורק לכיש (ברוטציה), יו"ר ועדת ביקורת של השלטון האזורי, חבר הנהלה וחבר הוועדה המחוזית לתכנון ובנייה, וחבר ועדת ערר ארצית לתכנון ובנייה.

## תולדות חייו
נולד לפנחס ולמרים, החמישי מבין שישה אחים וגדל במרכז שפירא. אביו פנחס הקים את הפנימייה הצבאית תורנית לפיקוד אור עציון במרכז שפירא, ופיקד עליה 18 שנים. למד בבית הספר היסודי האזורי שפיר. לאחר לימודי התיכון בישיבת אור עציון למד בישיבת ההסדר קרני שומרון. בשנת 2003 התגייס לצה"ל במסלול הסדר, התנדב לצנחנים ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבת הצנחנים ומונה למפקד מחלקה בגדוד 101.

לאחר שחרורו מצה"ל למד הנדסה באוניברסיטת בן-גוריון בנגב והחל לעבוד באלתא מערכות. לקראת הבחירות לרשויות המקומיות בישראל ב-2018 התמודד על ראשות מועצה אזורית שפיר מול ראש המועצה שכיהן באותה תקופה אשר אברג'ל ושני מועמדים נוספים ונבחר בסיבוב הראשון עם 46.94% מהקולות. ב-21 בנובמבר 2018 החל לכהן כראש המועצה.

בבחירות המקומיות שהתקיימו ב-27.2.24 ניצח אדיר נעמן את המועמד היחיד שהתמודד מולו, ליאור איובי, כשהוא זוכה ל-61.9% מקולות הבוחרים לעומת 38.1% קולות לאיובי.

נעמן המשיך לקדנציה שנייה בתפקיד ראש המועצה.

נעמן נשוי לאילנית ואב ל-5, מתגורר במרכז שפירא.

## קישורים חיצוניים

* 
* 

## הערות שוליים

קטגוריה:בוגרי ישיבת ההסדר קרני שומרון
קטגוריה:בוגרי אוניברסיטת בן-גוריון בנגב
קטגוריה:בוגרי ישיבת אור עציון
קטגוריה:ראשי המועצה האזורית שפיר
קטגוריה:מרכז שפירא: אישים
קטגוריה:עובדי אלתא
קטגוריה:ישראלים שנולדו ב-1984
אלון אריה

**אלון אריה** (נולד ב-1967) הוא קצין משטרה ישראלי בדימוס בדרגת ניצב. כיהן כראש אגף התנועה.
## ביוגרפיה
אריה גדל בחדרה, הוא שירת בצה"ל כלוחם בגדוד 890 של חטיבת הצנחנים והשתחרר ב-1989. ב-1991 התגייס למשטרת ישראל ושירת כחוקר וכבלש ביחידה המרכזית של מחוז תל אביב. ב-1995 סיים קורס קציני משטרה. ב-1999 מונה לעוזר ראש אגף משאבי אנוש. ב-2002 מונה לקצין המבצעים של מרחב נמל התעופה בן-גוריון. ב-2004 מונה לסגן מפקד תחנת פתח תקווה ולאחר מכן שימש סגן מפקד תחנת כפר סבא. ב-2007 מונה למפקד תחנת פתח תקווה, ב-2009 מונה למפקד תחנת ראשון לציון, וב-2011 למפקד תחנת נתניה. ב-2014 מונה לקצין אגף המבצעים של מחוז מרכז. ב-2016 מונה לראש חטיבת המבצעים.

בפברואר 2020 הועלה לדרגת ניצב ובאפריל מונה לראש אגף התנועה. באפריל 2022 ביקש אריה לסיים את תפקידו.

## חיים אישיים והשכלה
אריה בעל תואר ראשון בקרימינולוגיה ומדע המדינה ותואר שני במנהל עסקים. הוא נשוי ואב לשלושה.

## קישורים חיצוניים

*גאווה בחדרה - אלון אריה ימונה לרח"ט המבצעים במשטרת ישראל, 3 במרץ 2016
*מינוי אלון אריה לראש אגף התנועה והענקת דרגת ניצב, 24 בפברואר 2020

קטגוריה:ניצבי משטרת ישראל
קטגוריה:ראשי אגף התנועה
קטגוריה:ישראלים שנולדו ב-1967
אדקרוקוטה

**אדקרוקוטה** (שם מדעי: *Adcrocuta*) הוא סוג של טורף נכחד ממשפחת הצבועיים שחי במשך המיוקן. המאובנים שלו נמצאו באסיה, אירופה ובאפריקה ותוארו ב-1938 בידי מיקלוש קרצוי .

סוג צבוע זה היה גדול יותר מגדול הצבועים המודרניים - צבוע מנומר והוא הגיע לאורך 1.5 מטר, לגובה 1 מטר בכתפיו ולמשקל של 50 עד 90 קילוגרם. למעשה הוא היה הצבוע הגדול ביותר לאחר הפכיקרוקוטה. הרגליים שלו היו מוצקות, אך קצרות יחסית כשהרגליים האחוריות בלטו יותר מהקדמיות והוא לא היה מותאם לריצה מהירה, זאת כתוצאה מאבות בעלי מאפייני גחניים המותאמים לטיפוס על עצים. עם זאת מבנה הלסתות הגדולות שלו ושיניו הטוחנות הרחבות מבהירים שהיה בעל עוצמת נשיכה גדולה והוא כנראה ניזון מעצמות.

האדקרוקוטה התפתח באסיה ממינים קטנים יותר של צבועים והיגר לאורך מרכז אסיה ואירופה עד לצפון אפריקה אצל המין *Adcrocuta australis*. הוא לא היה יכול לנוע במהירות אחרי טרף, כך שמרבית מזונו התבססה על פגרים ושאריות מזון של טורפים אחרים. עם זאת הוא היה טורף מצליח שנמצאו מאובנים רבים ממנו. הוא נכחד בסוף המיוקן והוחלף במינים חזקים יותר כמו הפכיקרוקוטה והפליוקרוקוטה .

## קישורים חיצוניים

## הערות שוליים

400px|מרכז|ממוזער|איור אפשרי

קטגוריה:בעלי חיים שתוארו ב-1938
קטגוריה:טקסונים שתוארו בידי מיקלוש קרצוי
קטגוריה:צבועיים פרהיסטוריים
קטגוריה:יונקים שחיו במיוקן באסיה
קטגוריה:יונקים שחיו במיוקן באפריקה
קטגוריה:טורפים שחיו במיוקן
קטגוריה:מגה-פאונה של הנאוגן באירואסיה
קטגוריה:מגה-פאונה של הנאוגן באפריקה
קטגוריה:מאובני טקסונים שתוארו ב-1938
קרחון ברטוק

**קרחון ברטוק** (באנגלית: **Bartók Glacier**) הוא קרחון בחלקו הצפוני של האי אלכסנדר, שבאנטארקטיקה. 

אורכו של הקרחון 13 קילומטרים, ורוחבו 6 קילומטרים.

הקרחון זורם לכיוון דרום-מערב מהקצה הדרומי של רמת אלגר.

גובהו של הקרחון 736 מטרים מעל פני הים.

## היסטוריה
### גילוי ומיפוי הקרחון

הקרחון מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

### מקור השם

שמו של הקרחון נתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של המלחין ההונגרי בלה ברטוק; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

## ראו גם

## קישורים חיצוניים

* קרחון ברטוק באתר הסקר הגאולוגי של ארצות הברית
* קרחון ברטוק באתר הגאזט האנטארקטי של ממשלת אוסטרליה
* קרחון ברטוק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix
* קרחון ברטוק באתר mindat
* תצלום לוויין של אזור קרחון ברטוק
* מפת אזור קרחון ברטוק

## הערות שוליים

ברטוק
קטגוריה:בלה ברטוק
פרוטיקטיתריום

**פרוטיקטיתריום** (שם מדעי: *Protictitherium*) הוא סוג נכחד של טורף ממשפחת הצבועיים שחי מהמיוקן עד הפליוקן מלפני 15 עד 4 או 5 מיליון שנה. הוא תואר בשנת 1938 וקיבל את שמו מהסוג *Protictis*, מהמשפחה ויברוויים (Viverravidae), הקרובה למיאקויים שהיו קדומים מהטורפים הרגילים וחיו בין העצים. הסיומת של שמו: "therium" פירושה: "חיה" או "בהמה", עקב מבנה גופו המותאם לחיי קרקע. המאובנים התגלו בסין, צרפת, גרמניה, ספרד, טורקיה ובתוניסיה. באזורים רבים הם נמצאו יחדיו, כך שהיו מצליחים באזורי תפוצתם.

צבוע זה הוא אחד הפרימיטיביים שבצבועיים והוא התפתח מאבות דמויי-גחניים גדולים יחסית לבני משפחתם. מבנה הלסתות שלו היו קצרות יחסית והתאימו לאכילת כל. ייתכן שהיה אוכל חרקים בדומה לצבועון הרעמה או שהיה צייד בעלי חיים קטנים כמו השועל והתן. הוא היה בעל רגליים קצרות, זנב ארוך ועבה וחוליות רחבות. הוא היה גם בעל טפרים נשלפים כמו של חתוליים וככל הנראה היה שוכן עצים חלק מזמנו.

## קישורים חיצוניים

קטגוריה:צבועיים פרהיסטוריים
קטגוריה:יונקים שחיו בנאוגן באסיה
קטגוריה:יונקים שחיו בנאוגן באירופה
קטגוריה:יונקים שחיו בנאוגן באפריקה
קטגוריה:טורפים שחיו בנאוגן
הרפתקאות הלו קיטי וחברים

**הרפתקאות הלו קיטי וחברים** (באנגלית: **The Adventures of Hello Kitty & Friends**, בכתב סיני: **Hello Kitty 愛漫遊**) היא סדרת הנפשה ממוחשבת הונג קונגית-יפנית-אמריקאית לילדים, אשר מבוססת על דמותה של הלו קיטי ודמויות נוספות של החברה היפנית "Sanrio". הסדרה בוימה על ידי מת'יו סוונסון ובילי פרוליק, הידוע כאחד הכותבים של הסרט "מדגסקר".

הסדרה שודרה במקור בהונג קונג בערוץ TVB Jade, החל מ-16 בפברואר 2008 עד שנת 2009. בישראל הסדרה שודרה לראשונה בערוץ הופ! בשנת 2013 בדיבוב לעברית. לסדרה הופקה עונה אחת הכוללת 52 פרקים באורך 12 דקות.

הסדרה זכתה במספר פרסים והכרות, ביניהם Hong Kong ICT Awards בשנת 2008.

## תקציר העלילה
הסדרה עוקבת אחר הלו קיטי, חתולה אשר בכל פרק לומדת ערכים חדשים יחד עם חבריה הטובים. בין הערכים נמצאים ערכי המשפחה והחברות, חלק מערכי הליבה של החברה היפנית "Sanrio".

## דמויות
* **[[הלו קיטי]]** **(Hello Kitty)** - הדמות הראשית של הסדרה. חתולה קטנה ועליזה. החברה הכי טובה של מלודי.
* **דניאל** **(Dear Daniel)** - חתול חכם בגילה של קיטי. מתלבש תמיד בצורה רשמית. מאוהב בהלו קיטי.
* **מלודי** **(My Melody)** - ארנבת. החברה הכי טובה של קיטי. אוהבת לאפות עוגיות לחבריה.
* **פוצ'אקו** **(Pochacco)** - כלבלב ידידותי. אוהב לשחק כדורגל, בעיקר בתור שוער.
* **פינגי בו** **(Badtz-Maru)** - פינגווין אנוכי אך בעל לב טוב. בעל חלומות פאר.
* **קוואקי** **(Keroppi)** - צפרדע בעל נטייה להמציא דברים. אוהב לנהוג במכוניתו ולשחק עם צעצועים חדשים.
* **מר וייט** **(Mr. White)** - מורה בבית הספר של קיטי וחבריה.
* **קיקי** **וללה (Kiki & Lala)** - אחים תאומים בעלי כוחות קסומים.

## מדבבים בעברית
הדיבוב העברי בוים על ידי מייה קדוש, והופק על ידי אפרת אולמן ויורם שרתוק.
* **גבריאלה לואיס** - הלו קיטי
* **[[טליה ברקאי]]** - מלודי
* **[[מייה קדוש]]** - פוצ'אקו / קיקי
* **עינת אזולאי** - קוואקי / ללה
* **אורלי תגר** - פינגי בו
* **[[דור סרוגו]]** - דניאל
* **[[עמי מנדלמן]]** - מר וויט

## ראו גם
* הלו קיטי
* מיצי מימי ועוד

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות הנפשה ממוחשבת
קטגוריה:סדרות טלוויזיה יפניות
קטגוריה:סדרות טלוויזיה אמריקאיות לילדים
קטגוריה:ערוץ הופ!: תוכניות רכש
קטגוריה:תוכניות טלוויזיה שעלו לשידור בשנות ה-2000
קטגוריה:סדרות הנפשה אמריקאיות
יחסי אוסטריה–קנדה

[ממוזער|השגרירות הקנדית ב[וינה|ווינה, אוסטריה.]]
**יחסי אוסטריה–קנדה**, הם היחסים הבינלאומיים המתנהלים בין אוסטריה וקנדה.

## היסטוריה
### יחסים דיפלומטיים פוסט-מלחמת העולם השנייה
#### ייצוג קנדי באוסטריה
השגריר הקנדי בשווייץ הוסמך גם עבור אוסטריה ב-1952. שגרירות הוקמה בווינה ב-1956.

#### ייצוג אוסטרי בקנדה
השגריר האוסטרי בארצות הברית הוסמך גם עבור קנדה ב-1952. שגרירות הוקמה באוטווה ב-1958.

### במאה העשרים ואחת
היחסים בין שתי המדינות מושתתים על שיתוף פעולה פורה בתחום קשרי סחר, השקעות מניבות ובאמצעות חילופי תרבות ונוער. חברותה של אוסטריה באיחוד האירופי וקשריה החזקים עם אזור מרכז ודרום מזרח אירופה הופכים את אוסטריה לבעלת ערך עבור קנדה במגוון רחב של סוגיות פוליטיות, כלכליות, סחורות, סביבתיות וביטחוניות.

אוסטריה מעוניינת גם במודל מדיניות ההגירה והאינטגרציה של קנדה, ויש מרחב ניכר לדיון דו-צדדי בתחום זה. לדוגמה, במאי 2007 נסעו בכירים מהמחלקות הפדרליות והעירוניות באוסטריה לאוטווה, מונטריאול וטורונטו, כחלק מסיור המחקר שהתמקד במדיניות, בפרקטיקות ובחוויות של קנדה עם קבלת פנים חדשים. בשנה שעברה שלחה מועצת בית הספר בווינה משלחת לוועדות בתי הספר באזור טורונטו וונקובר, כדי לשמור על מדיניות קנדה בנושא הכשרה בשפה ושילובם של מיעוטים גלויים במערכת החינוך שלהם.

קנדה ואוסטריה חולקות אינטרסים משותפים רבים ונקודות מבט דומות בנושאים ואתגרים עולמיים. הן משתפות פעולה בפורומים רב-צדדיים והיו שותפות לקידום הרפורמה של האו"ם, יוזמות לפיקוח נשק ופירוק נשק, זכויות אדם, שמירת שלום ורשת הביטחון האנושי. מועמדותה של אוסטריה כחברה שאינה קבועה במועצת הביטחון של האו"ם בשנת 2009/2010 עשויה לספק דרך נוספת לקידום האינטרסים המוללטרליים המשותפים שלנו.

שגרירות קנדה בווינה היא שגרירות נקודת הקשר של נאט"ו לשנת 2007/2008 עבור אוסטריה, שהיא חברה בתוכנית השותפות לשלום של נאט"ו. למעשה, שגרירי CPE הם שגרירויות בעלות ברית המשמשות אפיקים בין נאט"ו למדינות שותפות על ידי הפצת מידע והסבר על מדיניות נאט"ו לשלטון המקומי ולאוכלוסייה באמצעות מגוון רחב של פעילויות.

## יחסי סחר
אוסטריה נקטה עמדה חזקה בהתנגדות להסכם כלכלי ומסחר מקיף (CETA) בין האיחוד האירופי לקנדה.

## יחסי תרבות
אוסטריה היא יעד מוביל עבור אמנים, מבצעים ותעשיות תרבות קנדיות. הריקוד הקנדי נהנה ממוניטין רב והופעות של מיטב הכוריאוגרפים והלהקות של קנדה נמכרות באופן קבוע. הקשרים האקדמיים קרובים וצומחים; אוסטריה מתגאה בשלושה מחקרים קנדיים מרכזיים באוניברסיטאות של וינה, אינסברוק וגראץ, ויש תוכניות חליפין בין אוניברסיטאות קנדיות ואוניברסיטאות אוסטריות, כמו גם הזדמנויות בעבודה-מחקר מכוונות לנוער.

שר החוץ מקיי פגש את שרת החוץ האוסטרית אורסולה פלאסניק בפברואר 2006. הפגישה האחרונה של ראש ממשלת קנדה לבין קנצלר אוסטריה התקיימה ב-2003.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קדד משולחף

**קדד משולחף** (שם מדעי: *Astragalus spinosus*) הוא צמח עשבוני רב שנתי בצמחיית ארץ ישראל ממשפחת הפרפרניים. גדל בייחוד בבתי גידול יובשניים, כדוגמת נחלים בנגב ובערבה. מין נפוץ באופן יחסי. פורח באביב. ניכר בפרותיו המשולחפים שהעניקו לו את שמו. מצוי בחוף הים התיכון, כרמל, מדבר שומרון, הרי יהודה, מדבר יהודה ובקעת ים המלח, נגב צפוני, נגב והרי אילת, ערבה, בקעת הירדן.

## מבנה
הצמח בנוי מגבעול מרכזי עגול אליו מחוברים ענפים דקיקים המקנים לו שטח פנים רחב לתפיסת נוזלים. כידוע האקלים במדבר אינו מאופיין במי גשמים רבים לכן מבנה זה מאפשר לו לחיות במדבר הצחיח. פרותיו מצויים בגוון ורדרד הנוטה לוורוד חיוור. הצמח מאופיין בקוצים חדים במיוחד. מבנה העלה מאופיין כתמים. גובהו 30–55 ס"מ. העלה מנוצה, מורכב מ-4–5 זוגות עלעלים.

## קישורים חיצוניים

## הערות שוליים

קטגוריה:צמחים שתוארו ב-1922
קטגוריה:טקסונים שתוארו בידי קרל כריסטנסן
קטגוריה:פרפרניים
פרוקטוז 2,6-ביספוספט

**פרוקטוז 2,6-ביספוספט** (באנגלית: **Fructose 2,6-bisphosphate** או **F26BP**) היא מולקולה אורגנית שמשפיעה בצורה אלוסטרית על פעולתם של האנזימים פוספופרוקטוקינאז 1 (PFK1) ופרוקטוז 1,6 ביספוספטאז (FBPase-1) ובכך מווסתת את התהליכים המטבוליים גליקוליזה וגלוקונאוגנזה.

## השפעה על מטבוליזם של גלוקוז
### השפעה על קטליזה של גלוקוז
PFK-1 הוא אחד האנזימים החשובים ביותר לנשימה התאית. לאחר שגלוקוז הפך לפרוקטוז האנזים מקטלז ריאקציה אקסרגונית בה הפרוקטוז מסומן על ידי זרחון להפוך לפירובט בהליך הגליקוליזה. בתנאים פיזיולוגיים סטנדרטים האנזים PFK-1 כמעט ולא פעיל, והמולקולה F26BP מגבירה את האפיניות של PFK-1 לגלוקוז וכך גורמת לתהליך הגליקוליזה להתרחש. כמו כן, המולקולה מורידה את האפיניות של האנזים לציטרט, אחד התוצרים במעגל קרבס ול-ATP, מולקולה המשמשת לאגירת אנרגיה בתא. מולקולות אלו נקשרות גם הן ל-PFK1 ומנמיכות את פעילותו. זאת משום שריכוז גבוה שלהם בתא מאותת על עודף אנרגטי, דבר המפחית את הצורך בגליקוליזה.

### השפעה על סינתזה של גלוקוז
האנזים FBPase-1 הוא אנזים מרכזי בהליך הגלוקונאוגנזה אשר מקטלז את הריאקציה ההפוכה ל- PFK-1, כלומר הוא לוקח פרוקטוז מסומן מוסמן עם קבוצת זרחה, ומסיר את הסימון הזרחני. F26BP מקטין את הפעילות של אנזים זה באמצעות השפעה אלוסטרית, ובכך מקטין את סינתזת הסוכר בתא.

## סינתזה ורגולציה בתא
האנזים אשר מיעד פרוקטוז להיות F26BP נקרא פוספופרוקטוקינאז 2 (PFK-2). אנזים זה מקטלז סימון של פחמן 2  בפרוקטוז 6 פוספט עם קבוצת זרחה. האנזים אשר מבצע את הסרת קבוצת הזרחה נקרא  פרוקטוז 2,6 ביספוספטאז (FBPase-2). את האנזימים האלו הגוף מבקר על ידי הוספת קבוצת זרחה עליהם כאשר התגובה של כל אחד מהאנזימים הפוכה לחברו. כאשר מוספת קבוצת זרחה PFK-2 הוא נהיה פחות פעיל אך FBPase-2 נהיה יותר פעיל. מנגד כאשר מוסרת קבוצת הזרחה PFK-2 נהיה פעיל ו FBPase-2 נהיה פחות פעיל.

### גלוקגון ואנסולין
אחת הדרכים לווסת את זרחון האנזימים השולטים על כמויות פרוקטוז 2,6 ביספופאט היא על ידי ההורמון גלוקגון. הורמון זה מופרש כאשר יש ירידה ברמות הגלוקוז בדם, מעלה את רמת ה-cAMP. רמות גבוהות של cAMP מגבירות את פעילות ההורמון שמזרחן את PFK-2 ואת FBPase-2. כתוצאה מהזרחון FBPase-2 נהיה יותר פעיל ולכן ריכוז F26BP פוחת. הפחתה זו מניעה את תהליכי הגלוקונאוגנזה בכבד, ומעכבת פירוק סוכר בתהליך הגליקוליזה. מנגד פועל גם ההורמון אינסולין, שמשפיע בצורה הפוכה על ריכוזי F26BP. אינסולין מעלה את רמת האקטיביות של האנזים שמסיר את קבוצת הזרחה מ PFK-2 ומ FBPase-2, כתוצאה מכך PFK-2 נהיה פעיל יותר ומזרחן יותר פרוקטוז 6 פוספט. זרחון זה מעלה את רמות F26BP.

## ראו גם
* מעגל קורי
* חמצון בטא
* קינטיקת מיכאליס-מנטן

## לקריאה נוספת
Lehninger, A. L., Nelson, D. L., Cox, M. M., & Cox, M. M. (2005). *Lehninger principles of biochemistry*. Macmillan.

## קישורים חיצוניים

קטגוריה:סוכרים
מפרץ פאראדייס

**מפרץ פאראדייס** או **נמל פאראדייס** או **פאראדייס הארבור** (באנגלית: **Paradise Bay** או **Paradise Harbor**) הוא מפרץ רחב בחוף המערבי של ארץ גרהאם שבאנטארקטיקה.

המפרץ מצוי בין נקודת דות'יירז ונקודת לניז שבחוף דנקו (החוף שמדרום וממזרח למפרץ), האי למר נמצא מצפון למפרץ; והאי ברייד ממערב לו; מעבר אגירה מאפשר כניסה למפרץ מכיוון צפון מזרח, תעלת ברייד מאפשר כניסה מכיוון מערב, ותעלת פרגסון מאפשר כניסה מכיוון דרום.


Gerlache_Strait.png
Paradise Harbour, Antarctica (6087257019).jpg
MV_Discovery.JPG


## היסטוריה
### גילוי ומיפוי המפרץ
המפרץ התגלה ומופה בשנת 1898 על ידי הספינה בלגיקה, של המשלחת האנטארקטית הבלגית, אשר חקרה את האזור בין השנים 1897–1899.

ציידי לווייתנים נורווגים עשו שימוש במעבר משנת 1913.

שמו של המפרץ ניתן לו על ידי ציידים אלה, והשתמשו במפרץ כנמל החל משנת 1920.

### התיישבות ומקור שם המפרץ
המפרץ היה אחד משני אתרים ששימשו את צידיי הלווייתנים כמקומות עצירה (השני בהם הוא נמל נקו).

ארגנטינה הקימה על חוף המפרץ את בסיס אלמירנטה בראון וצ'ילה הקימה אף היא תחנת מחקר - הבסיס האנטארקטי גונזאלס וידלה.

### אתר מורשת היסטורי אנטארקטי
ב-1950 הוקם ליד הבסיס הצ'יליאני מחסה לכבודו של גבריאל גונסאלס וידלה, ראש המדינה הראשון שביקר באנטארקטיקה. המחסה מהווה דוגמה לפעילות המחקר באנטארקטיקה שקדמה לשנה הגאופיזית הבינלאומית. אתר זה הוכרז כאתר מורשת היסטורי אנטארקטי (אתר שמספרו - HSM 30), בעקבות הצעה של צ'ילה לפי אמנת אנטארקטיקה.

## תיירות
בשל יופיו המפרץ הוא אתר תיירות פופולרי (ביחס לאתרים אחרים באנטארקטיקה), וספינות נופש רבות עוצרות בו. האתר הוא האתר המתויר ביותר באנטארקטיקה.

המפרץ (ונמל נקו), הם שתי נקודות העצירה לתיירים המבקשים לבקר באנטארקטיקה.

## לקריאה נוספת
* רשימת האתרים ההיסטוריים ואתרי המורשת באנטארקטיקה נכון לשנת 2015 (מסמך להורדה)

## קישורים חיצוניים

* מפרץ פאראדייס, באתר הסקר הגאולוגי של ארצות הברית
* מפרץ פאראדייס, באתר הגאזט המשווה האנטארקטי SCAR של ממשלת אוסטרליה
* 

## הערות שוליים

קטגוריה:חוף דאנקו
פאראדייס
בני כריסטו

**בן דה סילבה כריסטובאו** (,  נולד ב-8 ביוני 1987), ידוע בשם הבמה שלו **בני כריסטו**, הוא זמר, פזמונאי ושחקן צ'כי ממוצא אנגולי. ייצג את צ'כיה באירוויזיון 2021.

## ביוגרפיה
בן דה סילבה כריסטובאו נולד ב-8 ביוני 1987 בפלזן שבצ'כיה למשפחה ממוצא אנגולי. מאז ילדותו התעסק כריסטו בספורט לצד המוזיקה, הוא התחרה בענף הג'יו ג'יטסו הברזילאי לצד שירה וריקוד.

כריסטו ידוע בעיקר בעקבות השתתפותו בעונה הראשונה של הפורמט הצ'כי של "איידול" בשנת 2009, בה הגיע לגמר, למקום השביעי. בשנת 2010 הוציא כריסטו את אלבום הבכורה שלו.

ב־2020 זכה כריסטו בגמר הלאומי הצ'כי לאירוויזיון, עם 22 נקודות. הוא צפוי היה להשתתף באירוויזיון 2020 עם השיר "Kemama" אך התחרות בוטלה בעקבות מגפת הקורונה.

לקראת אירוויזיון 2021 הודיעה רשת הטלוויזיה הצ'כית שכריסטו ייצג את צ'כיה באירוויזיון. הוא ביצע את השיר "Omaga" על בימת חצי הגמר השני של האירוויזיון. ב-20 במאי 2021, כריסטו ביצע את השיר בחצי הגמר השני של התחרות והגיע למקום ה-15.

בשנת 2022 השתתף בסרט הקולנוע הצ'כי "Medieval" אודות חייו של המצביא הצ'כי יאן ז'יז'קה. 

ב-21 ביולי 2023 הוציא את הסינגל "Brighter Day" עם שרה ג'יימס.

## קישורים חיצוניים

## הערות שוליים

קטגוריה:זמרים צ'כים
קטגוריה:שחקני קולנוע וטלוויזיה צ'כים
קטגוריה:משתתפים בתוכניות מציאות
קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:נציגי צ'כיה באירוויזיון
קטגוריה:צ'כים שנולדו ב-1987
פריון (עוף)

**פְּרִיוֹן** (שם מדעי: *Pachyptila*; משמעות השם: "נוצות רחבות") הוא סוג של עופות ימיים ממשפחת היסעוריים המפליג לאורך האוקיינוסים הדרומיים לאורך גלים גבוהים ואזורים מוכי סופות והמין פריון הפיה (*Pachyptila turtur*) מתרבה גם באזורים טרופיים. סוג זה קרוב ליסעור הכחול ושייך לצידו לשבט Prion. הוא מכיל 6 מינים.

הפריונים הם עופות ים קטנים בגודל של יונה או פחות, והם מותאמים לתעופה בסערות ימיות. הם בעלי מקור שחור ארוך איתו הם מסננים זואופלנקטון, דגים קטנים וחסילונים מפני המים ומעליו בלוטות מלח, דרכו נפלט מלח הים שהם שותים.

עופות אלה חיים עם בן זוג קבוע ומטילים ביצה אחת באיים מרוחקים בתוך מחילות. שני ההורים מגדלים יחד את האפרוח. האפרוח והוריו יכולים להיטרף בידי חמסניים, שחפיים, פרגטיים, טורפי ים וכרישים. הם בעלי חומצות קיבה חזקות כמו טריגליצריד אשר הם יכולים להתיז על אויביהם אם הם נתפסים.

## מינים
* פריון הפיה (*Pachyptila turtur*)
* פריון דק-מקור (*Pachyptila belcheri*)
* פריון פולמאר (*Pachyptila crassirostris*)
* פריון רחב-מקור (*Pachyptila vittata*)
* פריון אנטארקטי (*Pachyptila desolata*)
* פריון סאלווין (*Pachyptila salvini*)

## קישורים חיצוניים

* 

קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
קטגוריה:יסעוריים
Kemama

**Kemama** (בעברית: **טוב אמא**) הוא שיר באנגלית, שנכתב והולחן על ידי אוסמה ורסה אטיל, בני כריסטו, צ'ארלס ספרונג ורודי ריי ובוצע על ידי בני כריסטו. השיר ייצג את צ'כיה באירוויזיון 2020 ברוטרדם, הולנד, לאחר שנבחר במסגרת הגמר הלאומי הצ'כי, ESCZ 2020, שנערך בפראג ב-3 בפברואר 2020.

## קישורים חיצוניים

## הערות שוליים

קטגוריה:שירי אירוויזיון 2020
קטגוריה:שירי צ'כיה באירוויזיון
קטגוריה:שירים באנגלית
אלקית ננסית

**אלקית ננסית** (שם מדעי: *Aethia pusilla*) היא מין של עוף ימי ממשפחת האלקיים ומהסוג אלקית והיא הקטנה שבכל בני משפחת האלקיים. היא מצויה בטבע בצפון אלסקה וצפון-מזרח סיביר סביב חופי האוקיינוס השקט, באזורים של כיפת קרח. להקות ענק של עוף ימי זה מקננות באיים האלאוטיים, האי סנט לורנס והאי דיומיד הקטן, עם מעל 9 מיליון עופות מקננים. דבר זה הופך את האלקית לנפוצה שבעופות הים בצפון אמריקה.

האלקית היא הקטנה באלקות, והיא מגיעה לאורך 15 סנטימטרים ולמשקל 70 עד 101 גרמים. האלקית בעלת כסות נוצות אפור-כהה עם בטן לבנה מעט מנומרת בגבולות והרגליים אפורות בעלות קרומי שחייה רחבים. הראש כהה יותר והמקור ורוד עם בסיס שחור. העיניים לבנות ומאחוריהם פס לבן דק.

האלקית ניזונה בים בעיקר משטרגליים מהסוג *Neocalanus* הגודשים את הימים הצפוניים. הם ניזונים גם מקרילאים, פטרופודים ומזואופלנקטון צף שהם מלקטים. את טרפם האלקיות מחפשות באזורים שופעים עקב עליית מי העומק המציפים את התרמוקלינה בפלנקטון עשיר. כמו מרבית האלקות היא יודעת לשחות היטב בתנועת כנפיה מתחת למים, אך היא מעופפת גרועה מאוד. האלקית הקטנה יכולה לאכול עד 86% מממדי גופה כל יום.

אלקית זו מקננת בלהקות ענק לצד קרובתה - אלקית מצוייצת, ולעיתים עופות ים נוספים ושם מגדלים אפרוח אחד המתבגר במהירות ותוך שבוע יכול לצלול ולדוג בים. הריכוז הגבוה מגן על הלהקה מטורפים, אם כי חדירה של שועלי שלג ושל חולדות טורפים לאיים האלאוטיים גררה ירידה חדה במספרם. זיהום נפט הנשפך לים סכנה מהווה נוספת לעוף. למרות הסכנות הם אינם מצויים בסכנת הכחדה עקב האוכלוסיות הגדולות שלהם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1811
קטגוריה:טקסונים שתוארו בידי פטר סימון פאלאס
קטגוריה:אלקיים
קטגוריה:אלסקה: עופות
קטגוריה:רוסיה: עופות
יחסי ברוניי–תאילנד

**יחסי ברוניי–תאילנד** הם היחסים הבילטרליים שבין ברוניי לבין תאילנד. לברוניי שגרירות בבנגקוק, ולתאילנד יש שגרירות בבנדר סרי בגוואן. היחסים בין המדינות הוגדרו מאז ומעולם כקרובים.

## היסטוריה
היחסים בין המדינות כוננו בשנת 1984. בשנת 2012, הסולטן של ברוניי חסן אל-בולקיה ערך ביקור ממלכתי בתאילנד. בהמשך, ראש ממשלת תאילנד יינגלאק צ'ינוואט השתתפה בחתונה המלכותית של בתו של בולקיה, הנסיכה הג'ה חפיזה סורול בולקיה באותה שנה.

## יחסים כלכליים
שתי המדינות משתפות פעולה בתחומי חקלאות, אנרגיה, חינוך וחלאל. כיום, תאילנד מבקשת להשקיע בענף הנפט והגז בברוניי ולפתח פרויקטים משותפים בתחום האנרגיה המתחדשת. כמו כן, נחתם מזכר הבנות בנושא שיתופי פעולה בחקלאות, עבודה, כפל מס וסחר בבני אדם.

תאילנד הייתה הספקית העיקרית של האורז בברוניי, כשייצאה 95% ממלאי האורז של ברוניי. עקב כך, ברוניי הביעה עניין ללמוד את טכנולוגיית גידול האורז מתאילנד.

בשנת 2011 הייתה ברוניי שותפת הסחר התשיעית בגודלה עבור תאילנד, כשהיקף המסחר הכולל בין שתי המדינות הגיע ל-269 מיליון דולר. עיקר הייצוא מתאילנד כולל אורז, מלט, קרמיקה, מוצרי גומי, נייר ועיסה, ואילו היבוא מברוניי הוא בעיקרו ברזל ופלדה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יבלוצ'קובה (מכתש פגיעה)

**מכתש יבלוצ'קובה** הוא מכתש פגיעה הנמצא על נוגה אשר קרוי על שמה של שחקנית התיאטרון הרוסית ששיחקה בתיאטרון מאלי, אלכסנדרה יבלוצ'קובה. האיגוד האסטרונומי הבינלאומי הכריז על שמו של המכתש ב-1985.

## לקריאה נוספת

* Olin, Norma (1970). Index to women of the world from ancient to modern times;: Biographies and portraits (Useful reference series). Westwood, Mass: F. W. Faxon. .


## קישורים חיצוניים

* Batson R.M., Russell J.F. (1994), ''Gazetteer of Planetary Nomenclature'', United States Geological Survey Bulletin 2129.
* Davies M.E., Dwornik S.E., Gault D.E., Strom R.G. (1978), ''Atlas of Mercury'', NASA Scientific and Technical Information Office.
* А.Квасников. Меркурий.


## הערות שוליים

קטגוריה:מכתשי פגיעה על נוגה
רמת אלגר

**רמת אלגר** (באנגלית: **Elgar Uplands**) היא רמה, בחלקו הצפוני של האי אלכסנדר, שבאנטארקטיקה. 

הרמה מתנשאת לגובה של 1,900 מטרים מעל פני הים.

הרמה ממוקמת בין מעבר טאפטס (שמצפון לה), לבין קרחון סאליבן (שמדרום לה).

## היסטוריה
### גילוי ומיפוי הרמה

הרמה התגלתה ומופתה באופן חלקי לראשונה מן האוויר, על ידי המשלחת הבריטית אל ארץ גרהאם בשנת 1937.

הרמה מופתה מחדש בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

הרמה צולמה על ידי לוויני לנדסט של ארצות הברית בפברואר 1975.

### מקור השם

שמה של הרמה ניתן לה על ידי הוועדה המייעצת לשמות אנטארקטיים של בריטניה.

הרמה נקראת על שמו של המלחין האנגלי סר אדוארד אלגר; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

## ראו גם

## קישורים חיצוניים

* רמת אלגר באתר הסקר הגאולוגי של ארצות הברית
* רמת אלגר באתר הגאזט האנטארקטי המשווה SCAR של ממשלת אוסטרליה
* בלוג המתאר ביקור באזור אתר ה-BBC

## הערות שוליים

אלגר
אלגר
קרחון גילברט (אנטארקטיקה)

**קרחון גילברט** (באנגלית: **Gilbert Glacier**) הוא קרחון בצפון האי אלכסנדר, שבאנטארקטיקה.

אורכו של הקרחון 37 קילומטרים.

הקרחון זורם לכיוון דרום משדה השלג ניקולס ונשפך אל הדום הקרח מוצרט.

## היסטוריה
### גילוי ומיפוי הקרחון

הקרחון מופה בשנת 1960 על ידי ד. סירל מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

### מקור השם

שמו של הקרחון נתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של הליבריתן (מחבר האופרות) האנגלי ויליאם שוונק גילברט (שם הקרחון ניתן בו בעת שניתן שם לקרחון סאליבן - על שמו של סר ארתור סאליבן שותפו של גילברט); וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

## ראו גם

## לקריאה נוספת

• M. Braun, A. Humbert, and A. Moll, **[https://core.ac.uk/download/pdf/25754903.pdf Changes of Wilkins Ice Shelf over the past 15 years and inferences on its stability]**, The Cryosphere, 3, 41–56, 2009 www.the-cryosphere.net/3/41/2009/

## קישורים חיצוניים
* קרחון גילברט באתר הסקר הגאולוגי של ארצות הברית
* קרחון גילברט באתר הגאזט האנטארקטי המשווה SCAR של ממשלת אוסטרליה
* קרחון גילברט באתר mindat
* מפת אזור קרחון גילברט

## הערות שוליים

גילברט
קטגוריה:ויליאם שוונק גילברט
מדידת חדשנות

**מדידת חדשנות** (באנגלית: **Measuring innovation**) נראית מטבעה קשה כיוון שהיא מרמזת על יכולת הדדיות כך שניתן לערוך השוואה במונחים כמותיים. הקושי טמון גם בעובדה שיש הגדרה רבה כמו שיש חזון לחדשנות וגם הציפיות לתוצאות מגוונות מאוד.

במשמעותה המודרנית, חדשנות היא "רעיון חדש, מחשבות יצירתיות, דמיונות חדשים בצורה של מכשיר או שיטה". חדשנות נתפסת לעיתים קרובות כיישום של פתרונות טובים יותר העונים על דרישות חדשות, צרכים שלא הוסברו או צורכי שוק קיימים.    

למרות הקשיים הללו, אדיסון ואחרים (.Edison et al) בסקירתם על ספרות בנושא ניהול חדשנות, נמצאו 232 מדדי חדשנות. הם סיווגו את המדדים הללו לפי חמישה ממדים: תשומות לתהליך החדשנות, תפוקה מתהליך החדשנות, השפעת תפוקת החדשנות, אמצעים לגישה לפעילויות בתהליך חדשנות וזמינות של גורמים המאפשרים תהליך כזה.

אנו יכולים להבחין בשני סוגים שונים של מדדים לחדשנות: הרמה הארגונית והרמה הפוליטית.

## רמה ארגונית
מדידת החדשנות ברמה הארגונית מתייחסת לאנשים פרטיים, הערכות ברמת הצוות וחברות פרטיות מהקטנה ביותר ועד החברה הגדולה ביותר. מדד החדשנות לארגונים יכול להתבצע על ידי סקרים, סדנאות, יועצים או מידוד פנימי. אין כיום דרך כללית מבוססת למדידת חדשנות ארגונית. על מנת למדוד חדשנות, החברה תצטרך להסכים פנימית על הפעילויות המייצגות חדשנות בארגון ולבחור מדדי ביצועים עיקריים (באנגלית: KPI - Key Performance Indicator) שישמשו כמדדים מובילים. ערכים נמדדים ישתנו באופן נרחב בין עסקים, ויכסו למשל הכנסות ממוצרים חדשים, הוצאות במו"פ, זמן לשוק, תפיסת וסיפוק לקוחות ועובדים, מספר פטנטים, מכירות נוספות הנובעות מחדשנות בעבר. 

## רמה פוליטית
ברמה הפוליטית, מדדי חדשנות ממוקדים יותר במדינה או אזור ביתרון תחרותי באמצעות חדשנות. בהקשר זה ניתן להעריך יכולות ארגוניות באמצעות מסגרות הערכה שונות, כמו אלה של הקרן האירופית לניהול איכות (EFQM). מדריך ה-OECD של אוסלו (1992) גם מציע הנחיות סטנדרטיות למדידת חדשנות של מוצר וטכנולוגיות.

## אינדיקטורים ומדדים
מדדי חדשנות הם נושא המחקר המשמעותי. האיחוד האירופי נוקט במדיניות יזומה בכל הקשור לפיתוח אינדיקטורים אמינים והומוגניים לחדשנות.

מספר מדדים מנסים למדוד חדשנות ולדרג ישויות על סמך מדדים אלה, כגון:

* מדד החדשנות של בלומברג (Bloomberg Innovation Index)
*מדד חדשנות עולמי (Global Innovation Index GII)
*מדד קרן טכנולוגיות מידע וחדשנות (Information Technology and Innovation Foundation Index)
*מדד החדשנות הבינלאומי (International Innovation Index)
* לוח התוצאות של חדשנות (Innovation Union Scoreboard)
* מדד יעילות החדשנות של INSEAD Innovation Efficacy Index) INSEAD)
* מדד קרן טכנולוגיות מידע וחדשנות (Information Technology and Innovation Foundation Index)

## דירוגים
מחקרים רבים מנסים לדרג מדינות על סמך מדדים של חדשנות. כפי שאנו רואים, המחקרים עשויים להשתנות באופן נרחב לפי המדד הנבחר. לדוגמה, מדד החדשנות של בלומברג 2020 (ינואר 2020) מדרג את גרמניה במקום הראשון מבין המדינות בעוד שמדד החדשנות העולמי לשנת 2019 (יוני 2019) מדורג במקום ה-9.

## ראו גם
* מדד התחרותיות העולמי

## הערות שוליים

קטגוריה:חדשנות
יחסי אוסטרליה–קנדה

**יחסי אוסטרליה–קנדה** מתייחסים ליחסים הבינלאומיים בין אוסטרליה לקנדה. אוסטרליה וקנדה מקיימים מערכת יחסים ארוכת שנים אשר טופחה על ידי ההיסטוריה והתרבות המשותפת של שתי המדינות, על ידי חברותם בקהילת חבר העמים וקשרים בין תושבי שתי המדינות. לשתי המדינות ראש מדינה משותף המלך צ'ארלס השלישי (באופן חוקי, המלך הוא ראש מדינת שתי המדינות, כמלך קנדה ומלך אוסטרליה). לניו זילנד וקנדה יש גם קשרי עסקים או סחר, והם חברות האומות המאוחדות וחבר העמים הבריטי ומקיימות הסכמים הדדיים.

## היסטוריה
שתי המדינות פיתחו יחסים קרובים וידידותיים. הקשר הקדום ביותר בין שתי המדינות היה גירוש המורדים הקנדיים מההתקוממות בקנדה העילית והתחתית לאוסטרליה. המעורבים במרידות מקנדה עילית נשלחו לארץ ואן דימן (טסמניה המודרנית), ועילו המעורבים במרידות מקנדה תחתית נשלחו לסידני. ישנם שתי אנדרטאות בהובארט, עיר הבירה של טסמניה, המנציחים את נוכחותם של המורשעים הקנדיים בטסמניה.

קשרי הסחר בין מדינות אלה הם בני יותר ממאה שנה, ויחסים דיפלומטיים רשמיים כוננו בין המדינות בשנת 1939. כוחות אוסטרליים וקנדיים נלחמו ביחד במהלך מלחמת העולם הראשונה, מלחמת העולם השנייה, מלחמת קוריאה ומלחמת המפרץ. בשנת 2001, אוסטרליה וקנדה השתתפו בפלישה לאפגניסטן בצד כוח הסיוע הביטחוני הבינלאומי. שתי המדינות הן בעלות ברית צבאיות קרובות והן משתפות פעולה גם ב.

## יחסי סחר
בשנת 2010, אוסטרליה הייתה השוק ה-16 בגודלו של מוצרים קנדים, והשוק הקנדי דורג במקום ה-23 עבור היצוא האוסטרלי. בשנת 2013 הסתכם הסחר בין מדינות בכ-3.4 מיליארד דולר אמריקני (היצוא הקנדי לאוסטרליה הסתכם ב-1.7 מיליארד דולר, והיבוא מאוסטרליה לקנדה הסתכם בכ-1.8 מיליארד דולר). המחזור העיקרי נופל על ענף הכרייה, התחבורה והייעור, כמו גם על אספקת ציוד לייצור נפט וגז קנדיים.

## נציגויות דיפלומטיות
קנדה מחזיקה באוסטרליה נציבות עליונה בקנברה ו-2 קונסוליות בפרת' וסידני. מאידך אוסטרליה מחזיקה בקנדה נציבות עליונה באוטווה, ו-2 קונסוליות בטורונטו ובוונקובר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי דרום אפריקה – קנדה

**יחסי דרום אפריקה–קנדה** הם היחסים הבילטרליים בין קנדה ודרום אפריקה. שתי המדינות הן מושבות בריטיות לשעבר וחולקות תרבויות דומות מבחינת הספורט והשפה. שתי המדינות חברות בחבר העמים הבריטי.

ההערכה היא כי החל משנת 2006 התגוררו בקנדה כ-38,310 דרום אפריקאים.

## היסטוריה
היחסים של קנדה עם דרום אפריקה החלו בשנת 1899, אז קנדה שלחה יותר מ-7,000 חיילים לתמוך בבריטניה במלחמתה נגד טרנסוואל והמדינה החופשית. שתי המדינות שיתפו פעולה באופן הדוק בהפיכת האימפריה הבריטית לחבר העמים הבריטי, והחליפו נציבים עליונים בשנות ה-30 של המאה ה-20, ושגרירים לאחר עזיבת דרום אפריקה את חבר העמים בשנת 1961. קנדה עודדה באופן פעיל את סיום האפרטהייד בדרום אפריקה, והמדינות ניהלו יחסים נורמליים מאז. חוקת דרום אפריקה נוצרה, בחלקה, בהשראת חוקת קנדה, ובמיוחד בהשראת כתב הזכויות והחירויות הקנדי. נשיא דרום אפריקה, נלסון מנדלה, ערך ביקור ממלכתי בקנדה בספטמבר 1998 ונשא דברים באנדרטת זכויות האדם  באוטווה. מנדלה הפך לאזרח כבוד קנדי בביקורו השני בקנדה. ביקורו של הנשיא תאבו מבקי בנובמבר 2003 הסתיים בחתימת הצהרת הכוונה המשותפת לחיזוק היחסים בין המדינות.

קנדה סייעה לדרום אפריקה בתחומי ההתפתחות (למעלה מ-200 מיליון דולר קנדי) ולמאבק באיידס בדרום אפריקה ולחיזוק השירותים הניתנים על ידי ממשלת דרום אפריקה.

התייעצויות דו צדדיות בין המדינות מתקיימות מדי שנה בדרך כלל ומתמקדות בסוגיות הנוגעות למדיניות חוץ, סחר, ביטחון ופיתוח כלכלי.

החל משנת 2014/15 הסיוע של ממשלת קנדה לדרום אפריקה מתמקד בארבע סוגיות:
# אספקת שירות משופרת תוך התמקדות בעניים
# בניית יכולות מוסדית של ממשלת דרום אפריקה וארגונים חברתיים אזרחיים
# שפר את ניהול משאבי הטבע
# לקדם רמה גבוהה של מיומנויות, אתיקה ויושרה בממשל

## יחסי סחר
בשנת 2014 היצוא של דרום אפריקה לקנדה הסתכם ב-1,104,140,558 דולר, ואילו היצוא הקנדי לדרום אפריקה הסתכם ב-439,256,338 דולר, והביא לעודף סחר לטובת דרום אפריקה של 664,884,220 דולר. המסחר בין שתי המדינות הסתכם בשנת 2017 ב-1.27 מיליארד דולר. שתי המדינות חברות בקבוצת קיירנס  של מדינות מייצאות חקלאיות.

דרום אפריקה היא נקודת גישה מרכזית עבור קנדה לגישה לשוק האפריקאי. קנדה היא משקיעה חשובה בכלכלה של דרום אפריקה, כאשר חברות קנדיות משקיעות במגוון תעשיות דרום אפריקאיות, כולל תחבורה, עיבוד מזון, אירוח, טכנולוגיות מידע ותקשורת, ומגזרי מכשור שהמוקד הגדול ביותר בהשקעה קנדה הוא במינרלים ומגזר הכרייה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יום הזיכרון (הולנד)

[350px|ממוזער|שמאל|טקס הזיכרון ב[כיכר הדאם, 2014. המלך וילם אלכסנדר והמלכה מקסימה מניחים זר. מימין נראית האנדרטה הלאומית. משמאל נראה הארמון המלכותי ולצידו הכנסייה החדשה]]
**יום הזיכרון למתים** (בהולנדית: **Dodenherdenking**) הוא יום הזיכרון השנתי להרוגיה של הולנד - חיילים ואזרחים - במלחמת העולם השנייה ואחריה. הוא מתקיים מדי שנה ב-4 במאי. טקס הזיכרון המרכזי ביום זה מתקיים בכיכר הדאם בעיר אמסטרדם.

## יום הזיכרון
יום הזיכרון הונהג בהולנד לאחר תום מלחמת העולם השנייה. מועדו נקבע ליום אחד לפני חגיגות יום השחרור - 5 במאי, יום השנה לכניעת כוחות הכיבוש הגרמניים בהולנד ב-5 במאי 1945. מאז 1961 מאזכר יום הזיכרון לא את מתי מלחמת העולם השנייה בלבד, אלא גם את נופלי הולנד בקונפליקטים שהתרחשו לאחריה.

### הטקס בכיכר הדאם
טקס האזכרה המרכזי מתקיים ביום הזיכרון בשעה 20:00 בכיכר הדאם באמסטרדם, למרגלות האנדרטה הלאומית  המוצבת בה.

בטקס משתתפת המשפחה המלכותית של הולנד, נציגי הפרלמנט והממשלה, מנהיגים צבאיים, חברי המחתרת לשעבר ונכבדים נוספים וכ-20 אלף צופים מקרב הקהל הרחב. דגל המדינה מונף בחצי התורן. בסמוך לשעה 20:00 מניחים המלך והמלכה זר למרגלות האנדרטה. לאחר מכן מקוימות בכל רחבי המדינה שתי דקות דומייה, שבמהלכן נפסקת כל התנועה. לאחר נגינת ההמנון הלאומי מדקלם משורר צעיר את שירו, שנבחר בתחרות מיוחדת לקראת 4 במאי. ניצולי הכיבוש הגרמני ואחריהם נציגי הפרלמנט, הממשלה והצבא מניחים זרים נוספים וראש עיריית אמסטרדם או אישיות רמה אחרת נושאים נאום.

לפני הטקס בכיכר נערך טקס זיכרון בכנסייה החדשה  הממוקמת בשולי הכיכר בהשתתפות קהל מוזמנים של כ-1,700 איש.

מאז 1987 מארגנת את הטקסים הוועדה הלאומית ל-4 ו-5 במאי .

### אירועים נוספים
טקסים לרגל יום הזיכרון והנחת זרים נערכים במקביל לטקס המרכזי בערים רבות נוספות בהולנד. הם נערכים גם במספר אתרים הקשורים במאורעות מלחמת העולם השנייה: בבית הקברות הצבאי בכפר Grebbeberg , ליד אתר שבו התחולל אחד הקרבות הקשים במהלך הפלישה הגרמנית להולנד ב-1940; ב-Waalsdorpervlakte  - אתר בקרבת חוף הים מצפון לעיר האג, שבו נרצחו אנשי מחתרת הולנדים רבים על ידי הגרמנים; באתר ההולנדסה סחאובורח באמסטרדם; באתרי מחנות הריכוז באמרספורט ובפיכט.

## קישורים חיצוניים

* 
* אתר הוועדה הלאומית ל-4 ו-5 במאי 
** תקציר אירועי ה-4 במאי
** פרטי טקסי ה-4 במאי

הולנד
קטגוריה:הולנד: תרבות
קטגוריה:אירועים בחודש מאי
קטגוריה:בעקבות מלחמת העולם השנייה
יחסי ארצות הברית – סודאן

**יחסי ארצות הברית–סודאן** הם יחסי החוץ בין ארצות הברית לסודאן.

## היסטוריה
ארצות הברית כוננה יחסים דיפלומטיים עם סודאן בשנת 1956, לאחר קבלת העצמאות מהשליטה המשותפת של מצרים ובריטניה. בשנת 1967 ניתקה סודאן את היחסים הדיפלומטיים עם ארצות הברית, לאחר פרוץ מלחמת ששת הימים. היחסים חודשו בשנת 1972. בשנות ה-90, קשרי המשטר האסלאמיסטי של סודאן עם ארגוני טרור בינלאומיים הובילו את ממשלת ארצות הברית בשנת 1993, להגדיר את סודאן כמדינה תומכת טרור. בשנת 1996 נסגרה שגרירות ארצות הברית בסודאן. לאחר הפיגועים בארצות הברית ב-11 בספטמבר 2001, החלה סודאן לספק שיתוף פעולה קונקרטי במאבק בטרור הבינלאומי. בשנת 2002 חידשה שגרירות ארצות הברית את הפעילות בסודאן.

ארצות הברית מילאה תפקיד מפתח בחתימת הסכם שלום מקיף בין סודאן לדרום סודאן בשנת 2005, אשר היווה את הבסיס למשאל עם על עצמאות בשנת 2011 ולפרישתה לאחר מכן. מחלוקות שונות בין סודאן לדרום סודאן נותרו בלתי פתורות לאחר ההפרדה, כולל שליטה במשאבי הנפט ומעמדו של אזור אביי.

למרות ההבדלים בדעות הפוליטיות, ארצות הברית הייתה ספקית הסיוע ההומניטארי הגדולה ביותר של סודאן במהלך 25 השנים האחרונות.

לאחר הדחתו של הרודן האסלאמיסטי עומר אל-בשיר ועלייתו לשלטון של עבד אל-פתאח אל-בורהאן, החלה התקרבות סודאנית לארצות הברית, שהשפיעה לטובה גם על יחסי ישראל–סודאן.

ב-31 במרץ 2021 הודיע מזכיר המדינה האמריקני אנתוני בלינקן כי ממשלת סודאן העבירה לארצות הברית כספי פיצויים בשווי של 335 מיליון דולר.

## יחסי סחר
בשנת 1997 הטילה ארצות הברית סנקציות כלכליות מקיפות על סודאן בשל תמיכתה בטרור בינלאומי ובמאמצים מתמשכים לערער יציבות בממשלות שכנות, כמו גם בשכיחותן של הפרות זכויות אדם. בשנת 2007, ארצות הברית הציגה סנקציות כלכליות חדשות נגד סודאן בתגובה לרצח העם בדארפור. הסנקציות חלות על נכסי פקידים סודנים המעורבים באלימות בדארפור, כמו גם על חברות שבבעלות או בשליטת ממשלת סודאן.

## נציגויות דיפלומטיות
ארצות הברית מחזיקה בסודאן שגרירות בח'רטום בלבד, ואילו סודאן מחזיקה בארצות הברית שגרירות בוושינגטון די סי בלבד.

## קישורים חיצוניים

## הערות שוליים

*
יחסי ארצות הברית – מלאווי

**יחסי ארצות הברית–מלאווי** הם יחסי החוץ בין ארצות הברית למלאווי.

## היסטוריה
בשנת 1964 כוננה ארצות הברית יחסים דיפלומטיים עם מלאווי, לאחר שקיבלה עצמאות מבריטניה. בשנים 1966 עד 1994, מלאווי הייתה מדינה של מפלגה אחת, לאחר המעבר לדמוקרטיה רב מפלגתית, היחסים הדו-צדדיים בין המדינות התחזקו. וושינגטון החלה לסייע למלאווי בפיתוח מערכת בריאות, חינוך, חקלאות, אנרגיה וסביבה.

השקפת עולמם של שתי המדינות על הצורך ביציבות כלכלית ופוליטית באפריקה הדרומית חופפת בדרך כלל. מלאווי תומכת בפתרון הבעיות באזור באמצעות משא ומתן, ופועלת להשגת יעדים אלה בפורומים אזוריים ובינלאומיים שונים. ארצות הברית ומלאווי מקיימות יחסי הגנה הדוקים. עם התמיכה של ארצות הברית, מלאווי שלחה 9 גדודים להשתתף בפעולות של האו"ם למבצעי שמירת השלום בחוף השנהב והרפובליקה הדמוקרטית של קונגו. בשנת 2017 אירחו ארצות הברית ומלאווי את פסגת הכוחות היבשתיים האפריקאים השנתית.

## יחסי סחר
למלאווי פטורים מהסחר עם ארצות הברית מכוח חוק הצמיחה וההזדמנות האפריקנית. בשנת 2016, היקף היצוא האמריקני למלאווי הסתכם ב-201 מיליון דולר, וכלל אספקת מוצרים פרמצבטיים, אלקטרוניקה, וסיוע הומניטרי, כולל מוצרים חקלאיים. בשנת 2016 הסתכם היבוא האמריקני ממלאווי ב-75 מיליון דולר, כולל טבק, תה, סוכר, אגוזי מקדמיה, קפה ובגדים.

## נציגויות דיפלומטיות
ארצות הברית מחזיקה במלאווי שגרירות בלילונגווה בלבד, ואילו מלאווי מחזיקה בארצות הברית שגרירות בוושינגטון די סי בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הוצ'קיס גרגואר

**הוצ'קיס גרגואר** (בצרפתית: **Hotchkiss Grégoire**) היא מכונית סלון מתוצרת יצרנית הרכב הצרפתית **Hotchkiss**  חברת בת של **Hotchkiss et Cie**  אשר יוצרה בין השנים 1950–1954 בצרפת.

## "הוצ'קיס גרגואר"

* אב טיפוס מדגם "הוצ'קיס גרגואר" שהיה קרוי "R" הוצג לראשונה בתערוכת הרכב של פריז באוקטובר 1947. אב הטיפוס פותח על ידי המהנדס "Jean-Albert Grégoire" .
* יוצרו 247 יחידות.
* 4 דלתות - סדאן.
* נוסעים: 5.
* מנוע קדמי - אורכי.
* סוג הנעה: הנעה קדמית.
* מתלים: 4 גלגלים עצמאיים, 4 קפיצי סליל (קפיץ עלים).
* בלמים: 4 בלמי תוף, בקרה הידראולית.
* תאוצה בין 0–100 קמ"ש היא 19.4 שניות (דגם "Hotchkiss-Gregoire Gran Sport", דגם "Hotchkiss-Gregoire Gran Luxe")
* תאוצה בין 0–100 קמ"ש היא 21.9 שניות (דגם "Hotchkiss-Gregoire Berline").

### דגמים
* "Hotchkiss-Gregoire Berline".
* "Hotchkiss-Gregoire Gran Luxe".
* "Hotchkiss-Gregoire Gran Sport".

## תמונות

קובץ:Hotchkiss-Gregoire 1950-1954 seitlich.JPG | "הוצ'קיס גרגואר", שנת 1950
קובץ: Hotchkiss 550.jpg| "הוצ'קיס גרגואר"
קובץ:Hotchkiss Gregoire c.1952 (16426979660).jpg | "הוצ'קיס גרגואר", שנת 1952
קובץ: 1951HotchkissGregoire-rear.jpg| "הוצ'קיס גרגואר", שנת 1951
קובץ:1951HotchkissGregoire.jpg | "הוצ'קיס גרגואר", שנת 1951
קובץ:1953 Hotchkiss Gregoire (2301635131).jpg | "הוצ'קיס גרגואר", שנת 1953
קובץ:1953 Hotchkiss Gregoire (2295526158).jpg | "הוצ'קיס גרגואר", שנת 1953 - מבט ללוח מחוונים
קובץ: 1951HotchkissGregoire-interior.jpg| "הוצ'קיס גרגואר", שנת 1951 - מבט לתא הנהג וללוח מחוונים
קובץ:1953 Hotchkiss Gregoire engine (2295526160).jpg | "הוצ'קיס גרגואר", שנת 1953 - מבט למנוע
קובץ: Emblem Hotchkiss-Gregoire.JPG| לוגו היצרן


## ראו גם
* הוצ'קיס ארטואה
* הוצ'קיס אנז'ו 
* הוצ'קיס M201

## קישורים חיצוניים

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1950
קטגוריה:מכוניות צרפתיות
גרגואר
יחסי ארצות הברית – סומליה

**יחסי ארצות הברית–סומליה** הם יחסי החוץ בין ארצות הברית לסומליה.

## היסטוריה
ממשלת סומליה בחרה בדרך הסוציאליסטית, ולכן נתמכה על ידי ברית המועצות. בשנת 1977 פרצה מלחמת אוגדן בין סומליה לאתיופיה, שנהנתה גם היא מתמיכת ברית המועצות, וברית המועצות החליטה להמר על אתיופיה הקומוניסטית שנראתה אמינה יותר, ובעקבות כך היא תמכה באויבי סומליה במלחמה זו. דבר זה הוביל לכך שארצות הברית החלה לתמוך בסומליה, שהייתה לה עמדה אסטרטגית מועילה, בסכסוך זה. התמיכה הצבאית והטכנולוגית החלופית של ברית המועצות וארצות הברית אפשרה לסומליה להקים את הצבא הגדול והחזק ביותר ביבשת אפריקה. עם זאת, כבר בשנת 1978, סומליה ספגה תבוסה קשה במלחמה, שסימנה את תחילתו של משבר ממושך שהפך למלחמת אזרחים ארוכה בראשית שנות ה-90 של המאה ה-20 שהובילה להתפוררותה של המדינה בפועל.

לאחר נפילת ממשלת באר ופרוץ מלחמת האזרחים בסומליה, שגרירות ארצות הברית במוגדישו נסגרה, אף כי ממשלת ארצות הברית מעולם לא ניתקה רשמית את היחסים הדיפלומטיים עם סומליה. קרב מוגדישו שהתרחש ב-3–4 באוקטובר 1993, כחלק ממבצע שמירת השלום של האו"ם בסומליה, במהלכו ספגו הכוחות המיוחדים האמריקניים אבדות גבוהות באופן בלתי סביר, השפיע על החלטת הנהגת ארצות הברית להסיג את הכוחות האמריקנים מסומליה.

ארצות הברית תמכה בממשלת המעבר הפדרלית בחסות האו"ם בסומליה, שהוקמה בשנת 2004.

מאז 2011 קיימה ארצות הברית מערכות יחסים עם הרשויות הסומליות באמצעות משלחת דיפלומטית שאינה תושבת בניירובי. ארצות הברית נותרה אחת מספקיות הנשק העיקריות של הצבא הלאומי הסומלי (SNA). ביוני 2009, ה-SNA שנבנה מחדש קיבל 40 טונות נשק ותחמושת מממשלת ארצות הברית כסיוע במאבק נגד המורדים האסלאמיים בדרום סומליה. הממשל האמריקני התחייב לספק יותר ציוד צבאי ומשאבים חומריים שיסייעו לרשויות הסומליות לחזק את הביטחון הכללי במדינה. בעניין זה, ממשלת ארצות הברית פרסמה מסר ברכה לנשיא הנבחר של סומליה והבטיחה להמשיך ולתמוך בהנהגת המדינה.

הממשלה הפדרלית הסומלית הוקמה ב-20 באוגוסט 2012, עם תום מנדט הביניים של ממשלת המעבר הפדרלית, והיא השלטון המרכזי הקבוע הראשון במדינה מאז פרוץ מלחמת האזרחים.

בספטמבר 2012 הצליח הצבא הסומלי בעזרת כוחות האיחוד האפריקאי לכבוש מהאסלאמיסטים את כל היישובים הגדולים במדינה, כולל הבירה מוגדישו. ב-10 בספטמבר בחר הפרלמנט הפדרלי החדש של סומליה את חסן שייח' מחמוד לנשיא המדינה.

ב-17 בינואר 2013 הודיעה מזכירת המדינה האמריקנית הילרי קלינטון, לאחר פגישה עם חסן שייח' מחמוד, על הכרה רשמית של ארצות הברית בממשלת סומליה.

## נציגויות דיפלומטיות
* ארצות הברית מחזיקה בסומליה שגרירות במוגדישו.
* סומליה מחזיקה בארצות הברית שגרירות בוושינגטון די סי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פונטוליס

**פונטוליס** (שם מדעי: *Pontolis*) הוא סוג נכחד של יונק ימי אשר השתייך למשפחת הניבתניים. סוג נכחד זה היה גדול בהרבה מהניבתן המודרני, והוא חי במהלך המיוקן והפליוקן שלפני 11.6–5.3 מיליון שנה לחופה המערבי של אמריקה הצפונית במימי האוקיינוס השקט. הסוג הוגדר ב-1905 בידי פרדריך ויליאם טרו  והוא כלל מין יחיד - *Pontolis magnus*.

הפונטוליס התגלה בחפירות בקליפורניה ובאורגון סמוך לחופים, שם הוא חי בקבוצות גדולות. הממצאים כללו שרידי לסתות ושיניים רחבות, מהם נראה שהוא היה גדול בהרבה מהניבתן המודרני והגיע לאורך 3.5 מטר ולמשקל 1,000 עד 4,000 קילוגרם בממוצע, דומה בגודלו לפיל ים, כך שהוא נחשב לגדול הניבתנים מעולם. הוא היה בנוי לאורח חיים אמפיבי עם סנפירים קצרים, גולגולת חזקה באורך 60 סנטימטרים, לסתות דומות ללסתות של כלבי ים עם חיך עמוק יחסית והוא היה בעל ניבים רחבים, אך שונים מחטי הניבתן ולא בלטו החוצה מפיו.

הוא ניזון במימי האוקיינוס השקט מרכיכות ימיות ומדגים שהוא תפס. ייתכן שהוא אף הרג חיות גדולות יותר באמצעות שיניו הרחבות. הוא עצמו היה כמעט שלא היה מאוים על ידי טורפים למעט המגלודון הענק.

## קישורים חיצוניים

קטגוריה:בעלי חיים שתוארו ב-1905
קטגוריה:טקסונים שתוארו בידי פרדריך וויליאם טרו
קטגוריה:ניבתניים
קטגוריה:יונקים שחיו בנאוגן באמריקה הצפונית
קטגוריה:מגה-פאונה ימית של הנאוגן
קטגוריה:טורפים ימיים פרהיסטוריים
קטגוריה:מאובני טקסונים שתוארו ב-1905
על-תחמוצת

ממוזער|150px|שמאל|על־תחמוצת. מלמעלה למטה: • יון על־חמצני • על־תחמוצות אורגנית • הידרו־פרוקסיד אורגני • חומצה על־חמצנית (הקבוצה הפרוקסידית מסומנת בכחול.)
**על־תחמוצת** או **פראוקסיד** היא תרכובת במבנה R1-O-O-R2 (קשר יחיד בין שני חמצנים בתרכובת אורגנית). קבוצת ה־O-O שבעל־תחמוצת קרויה הקבוצה העל־חמצנית (או הקבוצה הפראוקסית). בניגוד לרוב תרכובות החמצן בהן אטום החמצן הוא בעל דרגת חמצון -2, לאטומי חמצן בפראוקסיד יש דרגת חמצון של -1. העל־תחמוצת המוכרת ביותר היא המימן העל־חמצני (H2O2), בה שתי קבוצות ה־R הם אטום מימן, המכונה לעיתים גם היא בקיצור "פרוקסיד". מלבד המימן העל־חמצני, יש כמה קבוצות עיקריות של על־תחמוצת:
* חומצה על־חמצנית. 
* מתכות על־חמצניות. 
* על־תחמוצות אורגניות. 
* על־תחמוצות הקבוצה הראשית (Main group peroxides). 

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תחמוצות
קטגוריה:מימן: תרכובות
קטגוריה:קבוצות פונקציונליות